Overfaldet skete omkring midnat natten mellem lørdag og søndag. De to unge mænd stod på toget i Frederikshavn. Kontrolløren opdagede, at en af de unge tidligere på dagen var afsløret i at køre uden billet på vejen mod Frederikshavn. Han havde også, havde kontrolløren fundet ud af, opgivet forkert navn og adresse. I første omgang var der højrøstet diskussion mellem kontrolløren og de to unge - men den blev afløst af knytnæver, da de to unge gik helt amok og slog kontrolløren mellem 15 og 20 gange i ansigtet. Kontrolløren måtte bagefter en tur på skadestuen. På stationen i Strandby dukkede en patruljevogn fra Nordjyllands Politi op, og de to unge modsatte sig anholdelse. Samtidig viste det sig, at et af dem havde et gram hash på sig. De er nu sigtet for vold mod tjenestemand i funktion og risikerer 60 dages ubetinget fængsel.

Opsummering:
To unge mænd fra Skagen - på 20 og 21 år - er søndag eftermiddag varetægtsfængslet tre uger for brutalt overfald på tog kontrollør i toget mellem Frederikshavn og Skagen.